Maroš Bančej

Marián Bančej, niekedy aj Maroš Bančej, tiež Maroš M. Bančej, (*4. september 1960 Michalovce, Česko-Slovensko - † 17. júl 2019Teraz.sk Bratislava) bol slovenský spisovateľ, básnik, textár a publicista. Pracoval aj ako redaktor a šéfredaktor časopisov a rozhlasového vysielania. V poslednej etape života bol činný v Národnom osvetovom centre.

ŽivotLitcentrum.sk-životopis
Maroš Bančej sa narodil v Michalovciach, kde aj získal stredoškolské vzdelanie na gymnáziu Pavla Horova. V rokoch 1979 - 1984 študoval na Chemicko technologickej fakulte Slovenskej vysokej školy technickej v Bratislave. Po jej skončení pracoval krátky čas ako robotník - murár, v 1984 - 1985 pracoval vo VÚKI (Výskumný ústav káblov a izolantov) ako výskumný pracovník. V období 1986 - 1987 sa ocitol v robotníckej profesii ako bezpečnostný technik v Slovnafte a v 1988 - 1989 sa stal učiteľom v Sládkovičove.

Po Nežnej revolúcii v 1990 nastúpil na redaktorské miesto v časopise Dotyky, kde postúpil na miesto šéfredaktora a pracoval tam skoro desať rokov, čím sa stalo, že mal určujúci vplyv na témach aj obsahu časopisu. 

Medzi 1994 - 1997 mal ako paralelné zamestnanie funkciu šéfredaktora vo vydavateľstve ARS-LITERA.
Medzi 1993 - 1997 sa v úlohe autora a moderátora podieľal na realizácii televíznej relácie "900 sekúnd o knihách".   
Od roku 1999 pracoval v Slovenskom rozhlase, potom prešiel na pozíciu šéfredaktor Rádia Devín - kultúrneho okruhu verejnoprávneho média. 
Z RTVS odišiel pracovať do Národného osvetového centra.
Maroš Bančej skončil svoju púť životom po vážnej chorobe 17. júla 2019Bratislavské noviny.

Tvorba
Maroš Bančej začal publikovať svoju tvorbu vo veku devätnástich rokov. Koncom 80. rokov sa už stal básnikom, ktorého uverejňovali v renomovaných médiách, akými boli Literárny týždenník a Dotyky. Jednalo sa, napríklad, o diela „Načo sú nám rodičia”, „Moje najmilšie verše”, „Súradnice”.

Jeho významný knižný debut „Výstrel z motyky” bol kolaboratívnym dielom troch, dnes už významných, básnikov: Joža Urbana, Jána Litváka a samotného Maroša Bančeja. Jedná sa o trojzbierku textov pesničiek v žánri pop-music. Výstrel z motyky má svoj podtitul „Správa o prievane”. Tento debut sa hodnotí ako básnický manifest jednej generácie mládeže, ktorý majú vystihovať Bančejove verše „vôbec nebaví / že máte o nás obavy / či skončíme či neskončíme / dobre"Rádio Devín. 

V poradí druhá samostatná básnická zbierka „Príliš tesná koža” je z roku 1995. Treťou bola „Vampiriáda”, ktorá sa vymyká z bežnej slovenskej produkcie netradičným výberom démonologických a hororových tém. Štvrtou a zároveň poslednou básnickou zbierkou je „Opičí cirkus” (2016).

Diela v slovenčineDiela v slovenčine Litcentrum.sk-charakteristika autora  
 Výstrel z motyky (1990), zbierka troch autorov: Jozef Urban, Maroš Bančej, Ján LiptákGoogle knihy Výstrel z motyky 
 Príliš tesná koža, (1995), básnická zbierka, samostatný debut, ISBN 80-88735-22-X
 Maroš – Úlety a fakty  (1997), eseje
 Vampiriáda, 1. vydanie (1998) lyrické pásmo, žáner horror
 Kvet pre dušu, 1. vydanie (2008), antológia poézie
 Zúrivo, nežne, svoj... , 1. vydanie, (2011), výber z tvorby Joža Urbana,Jozef Urban: Zúrivo, nežne, svoj..., +audio CD,vybral Maroš M. Bančej, vydavateľstvo public promotion, s.r.o.,1. vydanie, ISBN 978-80-969944-1-0
 Opičí cirkus, 1. vydanie (2017),zbierka básní
 Kde je Haryho foter?, politický komiks - scenár, 2002Komixy-Bančej
 Maťo a macher, komiks-scenár,2008,
 Monarchia, satiricko-politický komiks,1993 
 Malea, komiks - mystika, 1991 

Ocenenia
 Pocta Dominika Tatarku (1995)
 Pocta sv. Cyrila a Metoda (1997) 

Referencie

Zdroje

 Literárny týždenník

Kategória:Slovenskí básnici
Kategória:Slovenskí prozaici
Kategória:Slovenskí textári piesní
Kategória:Osobnosti z Michaloviec
Kategória:Absolventi Fakulty chemickej a potravinárskej technológie Slovenskej technickej univerzity v Bratislave